|  |  |
| --- | --- |
| emblema |  |
| **Republika e Kosovës**Republika Kosova – Republic of Kosovo**Komuna e Mitrovicës Jugore**Opština Južna Mitrovica – Municipality of Mitrovica South**Drejtoria për Kulturë, Rini dhe Sport****Sektori i Kulturës**  |  |

***Mitrovicë, 08.07.2024***

FTESË PUBLIKE PËR PROJEKTET KULTURORE PËR OJQ TË VITIT 2024 (Thirrja e Parë)

***Drejtoria për Kulturë, Rini dhe Sport/Sektori i Kulturës*** duke u bazuar në RREGULLOREN MF - NR – 04/2017 MBI KRITERET, STANDARDET DHE PROCEDURAT E FINANCIMIT PUBLIK TË OJQ-VE [[1]](#footnote-1)i fton organizatat e regjistruara si **OJQ** (sipas kërkesave të legjislacionit në fuqi për lirinë e asocimit në organizata jo-qeveritare në Republikën e Kosovës ), e me bazë në **Mitrovicë**, programi i të cilave është i fokusuar në fushën e kulturës, që të aplikojnë për mbështetje financiare për projektet-idetë me karakter:

* Profesional, të cilat me kualitetin e tyre formal dhe përmbajtësor i respektojnë standardet krijuese evropiane dhe botërore;
* Aktivitete kulturore
* Stimulues, të cilat kanë për qëllim evidentimin e talenteve të ri me ide të veçanta kreative;
* Tradicional, përmes të cilave do të promovohen vlerat kulturore;
* Inovativ, të cilat me formën, përmbajtjen, frymën dhe mënyrën e realizimit të tyre paraqesin risi për ambientin krijues;
* Kritik, të cilat me formën dhe përmbajtjen e tyre nxisin debat dhe diversitet artistik;

**2.** OJQ-të, në përputhje me këtë ftesë publike mund të aplikojnë me projektet/programet e tyre për promovimin e kulturës, në fushën e *, muzikës, teatrit, arteve vizuele, industri kreative, diversitet kulturor dhe dialog, diplomaci kulturore, panaire kulturore dhe të trashëgimisë.*

**3.** Vlera totale e planifikuar e ftesës për Lot 1 është **50,000.00 Euro.**

* Shuma minimale e mbështetjes financiare për OJQ-të që mund të alokohet për çdo projekt është 3,000.00 **Euro,** ndërsa shuma maksimale për një projekt është 10,000.00 **Euro.**

**4.** Vlera totale e planifikuar e ftesës për Lot 2 është **20,000.00 Euro.**

* Shuma minimale e mbështetjes financiare për OJQ-të që mund të alokohet për çdo projekt është 1,000.00 **Euro,** ndërsa shuma maksimale për një projekt është 3,000.00 **Euro.**

**4.** Afati i fundit për dorëzimin e propozimeve është 15 ditë dhe përfundon me datën **26.07.2024.**

**5. Kriteret administrative për OJQ-të:**

Për t’u kualifikuar për mbështetje financiare publike, aplikuesit duhet të plotësojnë kriteret administrative të përcaktuara me dispozitat në vijim:

* të jenë të regjistruar si OJQ sipas kërkesave të legjislacionit në fuqi për lirinë e asociimit në organizata jo-qeveritare në Republikën e Kosovës apo në shtetin ku është e koncentruar diaspora;
* të jenë të pajisur me numër fiskal sipas kërkesave të legjislacionit tatimor të Republikës së Kosovës, përkatësisht dokumentacionin ekuivalent sipas legjislacionit të shtetit përkatës për OJQ-në e huaj;
* të kenë kryer të gjitha detyrimet nga mbështetja financiare paraprake, nëse kanë përfituar nga burimet publike të financimit;
* të mos kenë pranuar mjete nga burime tjera të financimit për të njëjtat aktivitete; dhe
* të mos ekzistojë ndonjë konflikt interesi në mes të aplikuesit, përkatësisht përfaqësuesve/udhëheqësit të aplikuesit dhe organizatës buxhetore apo institucionit publik, siç parashihet me legjislacionin në fuqi në Republikën e Kosovës.
* Vërtetimin që OJQ-ja nuk ka obligime tatimore (nga ATK).
* OJQ-ja duhet të paraqesin prova se personi përgjegjës në OJQ nuk është nën hetime për vepra penale**.**
* **Veprimtarinë e organizatës ta ushtrojnë ne qytetin përkatës të thirrjes**.
* Konfirmimin bankar.

Në rast të dështimit për të përmbushur ndonjërin nga kriteret specifike, aplikacioni do të konsiderohet i pa kompletuar dhe si i tillë nuk do të kualifikohet për mbështetje financiare.

**6. Kriteret përmbajtësore të vlerësimit:**

Me rastin e vlerësimit të projekt-propozimeve, Komisioni do të vlerësojë me sa vijon:

* a posedon OJQ-ja, kapacitete profesionale për të kryer aktivitetet e planifikuara të projektit /programit (a kanë aftësitë e duhura dhe aftësitë për zbatimin e projektit, si dhe njohuri në lidhje me çështjet që trajtohen në këtë ftesë)
* a posedojnë kapacitete të menaxhimit të mjaftueshme OJQ-ja (duke përfshirë personelin, pajisjet për të udhëhequr me projektin)?
* a është i përcaktuar ekipi i projektit dhe detyrimet e anëtarëve të ekipit?
* sa relevant është projekt-propozimi për qëllimet dhe fushat të ftesës publike (a ndërlidhet projekti me aktivitetet e parapara me politikat e fushës, të cilat i mbulon ftesa publike?
* a janë objektivat e projektit/programit të përcaktuara në mënyrë të qartë dhe realisht të arritshme?
* a janë aktivitetet e projektit / programit të qarta, të arsyeshme, të kuptueshme dhe të zbatueshme?
* a janë kostot e projektit/programit reale në lidhje me rezultatet specifike dhe kohëzgjatjen e pritshme të projektit?
* a janë kostot e projektit në përputhje me aktivitetet e planifikuara të projektit/programit?

OJQ-të mund të aplikojnë me më së shumti (1) projekt në kuadër të kësaj ftese publike. Periudha e zbatimit të projektit është më së largu 6 muaj nga dita e nënshkrimit të kontratës.

Të drejtë aplikimi me projektet e tyre kanë OJQ-të që dëshmojnë se programi i tyre i punës është i fokusuar në fushën e promovimit të kulturës. OJQ-të duhet po ashtu të kenë kryer transaksionet financiare në mënyrë transparente sipas legjislacionit në fuqi, në përputhje me rregullat e kontabilitetit, si dhe të kenë përmbushur detyrimet kontraktuale ndaj ofruesit të mbështetjes financiare dhe të gjithë ofruesve tjerë të mbështetjes financiare publike.

Propozimet do të dorëzohen vetëm në **formularët e paraparë**, të cilat së bashku me Udhëzimet për Aplikantët, janë në dispozicion në ueb-faqen e Komunës së Mitrovicës:: https://kk.rks-gov.net/mitroviceejugut/thirrja-per-subvencionim-kulture/Dokumentet e kompletuara duhet të dërgohen personalisht ose me postë, në adresën e mëposhtme:

**Komuna e Mitrovicës-Kati i parë, zyra pritëse**

**Rruga “Bedri Gjinaj”, 40,000 Mitrovicë**

Procesi i pranimit, hapjes dhe shqyrtimit të aplikacioneve, vlerësimit të aplikacioneve, kontraktimi, dhënia e fondeve, koha dhe mënyra e parashtrimit të ankesave, trajtimi i dokumenteve dhe kalendari tregues i zbatimit të ftesës është i detajuar në **Udhëzimet për aplikuesit (lu lutem konsultone Udhëzuesin për aplikim).**

Do të konsiderohen për mbështetje financiare vetëm projektet që janë pranuar brenda afatit të paraparë me këtë ftesë publike, të cilat i përmbushin plotësisht kushtet e përcaktuara të ftesës publike.

Të gjitha çështjet që lidhen me ftesën publike mund të sqarohen vetëm në mënyrë elektronike, duke dërguar e-mail në adresën: arber.hajra@rks-gov.net

1. [↑](#footnote-ref-1)